Julie, reggel 7:04 van.
A hőmérséklet 17 fok.
A relatív páratartalom 44%.
Az égbolt felhős.
A gomolyfelhők hamarosan gomolyos rétegfelhőkké alakulhatnak.
És közben eszembe jutott, hogy leordította a fejem:
„A fenébe is, Charles!
Nem kell a rohadt időjárás-jelentés.”
Jegyzet törölve.
Julie, reggel 7:05 van.
Rövid összefoglaló a gyanúsítottakról:
15 alkalmazottat már kizártam.
Négyen dolgoztak mindkét bűncselekmény idején.
Az első Penny, az orvosi asszisztens.
Kedvesnek és szorgalmasnak tűnik.
Alice! Ideje sétálni.
De ez a munka kezdi megviselni.
Alice, Jerry! Legközelebb zárják be az ajtót,
húzzanak zoknit a kilincsre, bánom is én!
Bocsánat.
Dennis, a séf mindkét éjjel dolgozott,
de ő sosem hagyja el a konyhát.
A Sherlockot megszégyenítő nyomozás után
sikerült rájönnöm a legféltettebb titkára.
A titok a paprika.
Pilar, a vezető ápoló.
Csak egy hónapja kezdett itt dolgozni,
rögtön a bűntények előtt.
Ő bármikor bármelyik szobába beléphet.
De van egy szokása, amitől akkor sem tudna settenkedni, ha akarna.
A „Mambo No. 5”-ot énekli, bárhová is megy.
Kell egy jópofa kis társ
Mert A Babadook frászt hoz rád
De a szöveget még véletlenül sem találja el.
Az utolsó gyanúsított Beatrice Vanbeck,
a programszervező.
Gyakorlatilag ő is beköltözött ide, mindenki napirendjét ismeri.
Ráadásul elég feltűnő jelenség.
Sok ékszert hord, szép ruhákat.
Ő lehet a szörnyeteg, akire vadászunk.
Charles! Hurrá!
Mesélje el, hogy eddigi élete során milyen programokról álmodozott,
és én teszek róla, hogy mind valósággá váljon.
Valójában csak érdekelne, hogy keveredett ide, az otthonba.
Mi a maga sztorija?
Van némi közöm a művészettörténethez.
Megkérdezhetem, a felesége Victoria Nieuwendyk volt?
Igen. De miért kérdezi?
Ismertem őt. Előadást tartott a múzeumunkban.
Zseniális és kedves nő volt.
Fogadja őszinte részvétem.
A maguké a múzeum?
Azt a...
Maga Beatrice Vanbeck.
A maguké a Vanbeck Gyűjtemény, a Vanbeck Kórház
és a Vanbeck Modern Művészeti Múzeum.
A Vanbeck család.
Igen, ez az én családom.
Ért a vonatokhoz?
A családom találta fel őket. De hagyjuk, ez dögunalom.
Agyagoznia kéne.
Nem. Bocsánat, várjunk egy percet!
Miért dolgozik itt?
Gyakorlatilag önkéntes vagyok.
Nem veszek fel fizetést.
Szereti a hokit?
Anya megvette a San Jose Sharksot.
Ennivaló az a logó.
Nem Beatrice-t keressük.
BEÉPÍTETT ÖREGÚR
KOVALENKO NYOMOZÓIRODA 14:03
Mint azt a vaskos dossziékból láthatja,
kevés ígéretes gyanúsítottat találtam a személyzet soraiban.
Én utánanézek Pennynek.
Nyomozd le az ápolót is!
Egy 20 éves dal meggyalázása még nem zárja ki.
Ideje lenne a személyzet helyett a lakókra összpontosítani.
Valaki havi több ezer dollárért lakik ott,
mégis ékszert lop? Mi az indíték?
Nem tudom.
De az a hely titkok, neheztelés és személyes konfliktusok kincsesbányája.
Higgy el, ez tipikus BALU.
Ki az a Balu?
Ez egy mozaikszó.
Bűntény, ami lakóra utal.
Én találtam ki.
Nem olvasta a szószedetet a dosszié végén?
Én olvastam.
- Kösz, Megan! - Ne add alá a lovat!
Nézze, száz lakó van, de csak három hetünk.
Ezért szűkítettem le a kört.
Ha kizárjuk azokat,
akik Helen nyakláncának eltűnésekor kirándulni voltak,
utána költöztek be, vagy ágyhoz voltak kötve,
csak 26 lehetséges gyanúsított marad.
Remek.
Még több dosszié.
Kell egy megfigyelési terv.
- Beszélt a programszervezővel, nem? - Tudom, mire gondol.
Menjek el egy San Jose Sharks-meccsre, és faggassam ki.
Rossz hírem van.
Összeállítottam egy dossziét a San Jose Sharksról,
és a szezonjuk csak októberben kezdődik.
Én arra gondoltam, hogy elmehetne pár programra a lakókkal.
Ez jobb ötlet.
Mindenki szereti, sok barátja van, érdeklődik a többi lakó iránt.
Többen is mondták rá, hogy „bitang jóképű”.
Beilleszkedett. Csak egy furcsaságról tudok:
rengeteget telefonál, méghozzá suttogva.
És ekkor mindig félrevonul.
Értem. Köszönöm.
JEGYZŐKÖNYV
Ma egy mesés, közös utazásra indulunk
a művészet világába.
Kezdjük egy egyszerű ceruzarajzzal,
skicceljék fel a tárgyukat!
Ha mondhatom ezt, óriási öröm itt lenni maguknál.
Ez életem egyik legnagyobb kiváltsága.
Bocsánat. Kezdjék csak!
Már el is baltáztam.
A francba, Nieuwendyk! Kapd össze magad!
Mit kell tudni a fagyizóról?
Nadiya visszament Washingtonba.
Pár éve bezárta a boltot, pedig isteni volt a pekándiós fagyija.
Minden hétvégén elvittem oda a fiamat.
Még nem is kérdeztem, hogy mivel foglalkoztál.
A Pentagonban dolgoztam.
Ne marháskodj!
Mindig ezt a felütést választom, mielőtt a munkakörömről mesélek.
Vendéglátós voltam, én vittem a büfét.
Nem semmi.
Volt olyan menő belépőkártyád?
De még milyen menő volt.
A kutyád honnan van?
Ez csak egy cuki plüss. Azt hiszem, a lányomtól kaptam.
Figyelj, te megfontolt embernek tűnsz.
Kezdem megismerni az ittenieket,
de van valaki, akitől érdemes tartani a távolságot?
Szíves-örömest segítek.
Kezdjük Helennel!
Kerüld el!
Egyszer megkérdeztem, milyen a napja, és meghúzta a riasztót.
Velem is ugyanezt tette.
Én azt hittem, hogy rasszista.
Most megnyugodtam.
GYANÚSÍTOTT
Granttel együtt járok jógára.
Róla mit tudsz?
Ártalmatlan.
De baromi nagyképű.
Minden étkezésre magával hozza a saját étkészletét.
Dennis! Egy homár thermidort kérnék.
Tudja, hogy az nincs.
Még mindig nincs homár?
Beverlyvel főzőtanfolyamra járok.
Egy kicsit furának tűnik.
Ő rendben van.
Hívő katolikus.
Zoomon szokott gyónni, méghozzá mindenki előtt.
Oldozz fel, atyám, mert vétkeztem.
Egy hét telt el az utolsó gyónásom óta,
és megint tisztátalan gondolataim támadtak Pedro Pascalról.
Tudja, hogy ezt a szobájában kell intéznie.
De itt jobb a Wi-Fi.
- És megint eltört a vibrátorom. - Jól van, jöjjön!
GYANÚSÍTOTT
Florence és Virginia szinte összenőttek.
Zsák a foltját.
Azért lehet, mert Florence-nek nincs családja.
Nincs senkije? Ez szörnyű.
Virginia és a Golden State Warriors nélkül
teljesen egyedül lenne.
Ki nem néztem belőle, hogy kosárlabda-rajongó.
De még mekkora rajongó.
Mikor a csapat legutóbb bajnok lett, meztelenül végigrohant a pályán.
- Nem mondod. - De.
Jól van.
SHAKESPEARE-KÖR
Jó volt a tegnapi meccs, de a végén rezgett a léc.
- Isten áldja Steph Curryt. - Igen.
- A Shakespeare-körre jössz? - Igen. Lássuk, mi bűzlik Dániában!
Vagyis Stratford-Upon-Avonben.
Érted a dörgést. Gyere!
„A világot csalni: mutass
Hozzá hasonló arczot; üdvözöld Szemed-, kezed-, nyelveddel;
Látszatod legyen: minő az ártatlan virág,
S valód: kígyó alatta!”
Ez lenyűgöző volt.
Felolvasnád helyettem?
Ne butáskodj!
Próbáld csak meg!
Hát jó. Akkor kezdem is.
AHOGY TETSZIK
„Színház ez az egész világ s merő Szereplő mind a férfi, nő: mindenki
Föl- és lelép; jut több szerep is egy Személyre:
felvonásaik a hét kor...”
„Első...” Én túl hosszú részt kaptam.
Szerinted miről szól ez a monológ?
Fogalmam sincs.
A költészet nem az erősségem,
nem úgy, mint neked.
Tudod, mikor kezdett el érdekelni a költészet?
Tavaly.
Minden egyes reggel az jár a fejemben:
„Ma milyen újdonságot próbálhatnék ki?”
Jól van.
Kezdjük elölről!
És engedd el magad!
Szépek lettek a fák.
Balra!
Jobbra!
LAKÓGYŰLÉS 13. NAP – 10:00
Egyéb óhaj-sóhaj, panasz?
Túl sok a panaszkodás!
Köszönjük, Helen.
Következő napirendi pont.
Mivel Jan eltávozott közülünk, új alelnök kell.
Én Jant javaslom.
Ő meghalt, George. Tartsd a lépést!
Én Charlest javaslom.
Hogy? Tényleg?
- Én is. - Én is.
Megvétózom.
A jelölést nem vétózhatod meg.
Van más jelölt?
Nincs? Nagyszerű.
Ez nagyon kedves tőletek,
de nem tudom, hogy alkalmas vagyok-e a feladatra.
- Egyetértek. - Nyugi, az vagy.
Ki szavaz arra, hogy Charles legyen az alelnök?
- Igen. - Hurrá!
Köszönöm szépen.
Gratulálok, Charles!
Nyugodtan szólíts Charles alelnök úrnak.
Örülnék, ha így fejeznéd ki tengermély tiszteleted irántam.
Elnézést kérek.
Meglásd, kettőt pislogsz, és tiéd az elnöki szék.
Szó szerint, az elnök túlkoros.
- Szia, apa! - Szia!
Bemutatom a barátomat, Charlest. Charles, ő a fiam, C.J.
- Örvendek. - Szintúgy.
Elnézést.
C.J. egy vállalat vezető felhőmegoldás-tervezője.
Ezt nevezem!
Ez mit jelent?
Gőzöm sincs.
Csak azt tudom, hogy fontos meló. És tehermentes a háza.
Az új borotvaszetted. A pemzli borzszőrből van.
Denzel is ilyet használ.
Hallottad? Denzel is.
És a fiam most elvisz ebédelni a Chez Panisse-be.
Sajnos előrehozták a négyórás meetingem.
Nem bánnád, ha csak szendvicseznénk egyet a büfében?
Dehogy. Tudom, hogy sok a dolgod.
Csak gyorsan felviszem a Denzel-pemzlit.
Addig tartsd szemmel! Nehogy csaljon nekem.
Örülök, hogy apa talált partnert ehhez az ósdi játékhoz.
Én sosem voltam jó benne.
Örömömre szolgál.
Apa már jó ideje itt él, és nehezen illeszkedett be.
Ő egy magányos farkas.
Örülök, hogy talált egy barátot.
Megismertem Calbert fiát.
Ő vezető felhőmegoldás-tervező egy nagy cégnél.
Az meg mit jelent?
Muszáj mindent elmagyaráznom? Nézzen utána!
Charlesnak gőze sincs róla.
Ő is gyanúsított?
Nem. Ahhoz nem jár oda eleget.
Azt is megtudtam, hogy Calbert vezette a büfét,
méghozzá a Pentagonban.
Klassz munka, nem?
Florence-ről is többet tudtam meg.
Gyakorolja velem a Shakespeare-monológomat.
És fanatikus kosárlabda-rajongó.
Igazán összetett személyiség.
Tegnap a vacsoránál Virginia fergeteges dolgot csinált.
Florence leöntötte magát Sprite-tal, erre ő elkiáltotta magát:
„Takarítást kérünk a Flo-lyosón!”
Oltári.
Oké. Charles?
- Igen? - Beszélnünk kell.
Óriási bakot lő.
Ezt meg hogy érti?
Fel sem tűnik magának, hogy beszél Florence-ről?
Mintha a barátja lenne.
De nem az.
Ő is gyanúsított.
Vagyis nem lehet a barátja.
Nem lehet elfogult.
Látta a Donnie Brascót?
Megnéztem a lányommal, amikor megjelent.
Rémisztő benne az a nyúlember. Nem is értettem.
Az a Donnie Darko.
A Donnie Brasco egy titkos ügynökről szól,
aki majdnem elszúr egy ügyet, mert kötődni kezd az egyik bűnözőhöz.
Kémnek lenni magányos feladat.
Ez a munka ilyen.
Erre vállalkozott, mikor elfogadta ezt a munkát,
és hordani kezdte a díszzsebkendőt.
Megértettem.
Helyes.
Érzelmileg semleges maradok.
És megnézem azt a filmet.
- Oké. - Mi is a címe?
Donald...
Donald Frankó?
Igen, ez a címe az FBI beépített emberéről szóló filmnek.
Donald Frankó.
„Színház ez az egész világ...”
AHOGY TETSZIK
„Színház ez az egész világ s merő Szereplő mind a férfi, nő: mindenki...”
„Föl- és lelép.”
„Színház ez az egész világ s merő Szereplő mind a férfi: mindenki...”
„A férfi, nő.”
Fenébe, a nőket kihagytam. Oké.
Az a baj, hogy nem érted, miről beszélsz.
Miért? Van, aki ezt érti?
Ahhoz, hogy előadhasd, előbb meg kell értened és át kell érezned.
Ne haragudj!
Találkozóm van valakivel.
Tessék?
Kivel?
Az unokatestvéremmel, Daphnéval találkozom.
Csak pár órát leszek távol.
- Te addig gyakorolj! - Oké.
Jó mulatást az unokatesóddal!
PACIFIC VIEW IDŐSOTTHON
Talán megőrültem, de az biztos, hogy ez nem Daphne.
Calbert mondta, hogy Florence-nek nincs családja,
ezért fogtam gyanút.
Ezt nézzék!
Tisztán kivehető az arca, amikor elmegy mellettem.
Az is jól látszik, ahogy épp szendvicset majszolok.
Ezzel ne is törődjenek! Nem tudtam, hogy kell kitörölni.
- A specialista identifikálja a tagot. - Vettem.
Olyan menő, amikor így beszélnek.
Ki az a „specialista”?
Ne, ne mondja el! Jobb, ha a kilétét homály fedi.
A barátom az, Dave. Zsaru volt.
Ne! Miért...
Azok hazudnak az ilyen találkákról, akik valami rosszban sántikálnak.
Ezen elindulhatunk.
Szép munka, Charles!
Mostantól nyugodtan hívhat „vadászkirálynak”.
Mert most nem bakot sikerült lőnöm, hanem egy szép kis sutát.
- Ez utalás a múltkorra. - Leesett.
Remek.
PACIFIC VIEW HADMŰVELET 15. NAP – 19:00
Olyan ragyogóak a színei, és tele van élettel.
Ez a fajta látás- és kifejezésmód igazán különleges.
Hálás vagyok, hogy itt teljesedett ki.
Köszönöm, Beatrice.
Zseniális.
Egy rakás kutyakaki, igaz?
Sosem láttam rondábbat.
De kipróbáltál valami újat. Erre igyunk!
Szia, apa!
A héten már másodszor.
Ez ám a mázli!
Nézd a festményem!
NADIYA FAGYIZÓJA
- Emlékszel? - Persze. A legjobb fagyi Washingtonban.
És Charles, ez egy nagyon szép...
paca.
- Beszélhetnénk négyszemközt? - Persze.
Helló, Gladys!
Gombóc kiskutyám pont ilyen volt.
Lefesthetted volna a kutyádat ehelyett a...
foltos bálnatetem helyett.
Igaz.
Már el is ment?
Csak beugrott elújságolni, hogy előléptették.
Ez nagyszerű.
Vagy talán mégsem az.
Felkérték, hogy vezesse a szingapúri irodát.
- És az, ha jól sejtem... - Szingapúrban van, igen.
Mintha az tegnap készült volna.
De a fagyizó már a múlté.
Ahogy az a kisfiú is felnőtt.
Olyan gyorsan múlik az idő.
Ezt a feleségemnek vettem.
Azt mondtam, a lányomtól kaptam,
de Victoriának vettem.
Imádta a kutyákat.
Mindig akart egyet, de szörnyen allergiás vagyok rájuk.
Ezt a kis fickót egy oaklandi kézműves vásáron találtam.
Gyenge kis utánzat, de ő szerette.
Mindenhova magával vitte.
Ha rossz napom van,
a kutyasimogatástól jobb kedvre derülök.
Nem simogatom meg azt a kutyát, Charles.
Oké, nem baj.
Csak...
Itt lesz, ha kell.
Jó estét!
Úgy tűnik, a bájos Florence szerencsejáték-függő.
- Mi? - A fickó az étteremből egy bukméker.
Nem nagypályás, de sportfogadásban utazik.
Értem. Mi a következő lépés?
Maga nyugton marad.
Én megpróbálok kiszedni valamit a bukmékerből.
Az az elméletem, hogy Florence-nek pechsorozata volt,
és lopott, hogy törleszteni tudjon.
Florence? Ezt nem nézem ki belőle.
Ezért nem barátkozhat a gyanúsítottakkal.
Sosem tudhatja.
Maga mondta, hogy Florence összetett személyiség.
És úgy tűnik, az egyik személyisége egy megrögzött hazárdjátékos.
Maradjon telefonközelben! Talán már holnap hazamehet.
Rendben.
16. NAP – 10:54
„A végső jelenet, Mely a cselekvényes mesét bezárja,
Új gyermekség: a tiszta feledés,
Fog, szem, tapintat és minden hiján.”
Megcsináltam. Sikerült.
AHOGY TETSZIK
Florence?
Jól vagy?
Rossz hírem van.
Jaj, ne! Mi történt?
Van egy szörnyű titkom, amit még senkinek sem mondtam el.
A férjem, Earl,
jó mókának tartotta, hogy néha fogad a kosármeccsekre.
A halála után felkerestem a bukmékerét, és én is fogadtam.
Ettől közelebb éreztem magam hozzá.
De egy rendőrnő szaglászni kezdett,
és a buki már nem hagyja, hogy fogadjak.
- Sok pénzzel tartozol neki? - Nem, dehogy.
Mindig csak tíz dollárt tettem fel.
Tudom, butaságnak tűnik, de...
az a férfi volt az utolsó kapocs, ami Earlhöz kötött.
„Henrikkel Isten, Szent György s Anglia!”
Fantasztikus volt, Grant.
Az nem is kérdés.
Szívesen!
Jól van.
Charles, most maga jön.
Igazából nekem...
Nekem ez nem megy.
Nagyon sajnálom.
Charles!
Mi folyik itt?
Jól vagy?
Jól vagyok, Florence.
Köszönöm. Tényleg jól vagyok.
Azért szenvedsz a monológgal,
mert a halálról szól, és a nejedet juttatja eszedbe?
Nem is sejtettem, hogy erről szól, szóval nem ez a gond.
Csak most valahogy nem vagyok önmagam.
Azért szeretem a költészetet, mert boldoggá tesz.
Ha ez téged nem tesz boldoggá, akkor ne csináld!
Jó estét, Charles!
- Jó estét! - Helló!
Láttam, hogy eljött a fellépésről.
Jól van?
Magam sem tudom.
Úgy érzem, mintha megbántanék másokat, és mindenkit csak bajba sodornék.
Eseménydús napok voltak.
De ne ostorozza magát!
Így mi marad Elliottnak?
Bevallom, én...
Kicsit úgy érzem...
Csalónak érzem magam, aki nem tartozik ide.
Nagyon merész dolgot tett.
Úgy döntött, hogy mindent megváltoztat,
és új lehetőségeknek enged utat az életének ezen szakaszában.
Új barátok, új kalandok.
Ezek vonzották ide. Igaz?
Eltart egy darabig, míg minden a helyére kerül.
De ígérem, így lesz.
JEGYZŐKÖNYV
Így foglak bemutatni: „Ő az egyik barátom.”
Ez azt jelenti, hogy tudsz mindent.
Ha azt mondom: „Ő az egyik barátunk”,
az azt jelenti, hogy a maffia tagja vagy.
PACIFIC VIEW HADMŰVELET 17. NAP – 12:15
Helló! Hírem van a Florence-ügyről.
A jó nyomozómunka néha rossz eredményhez vezet.
Ezt érti, ugye?
Igen, természetesen.
Jó, nagyszerű.
Akkor továbbléphetünk.
Van új nyom?
Ami azt illeti, most is egy nyomot követek.
Egy ígéreteset.
Az igen! Maga aztán nem lacafacázik.
Majd értesítsen, mit talált!
Miről szól ez a fontos megbeszélés?
Kutakodtam egy kicsit, és nagyon érdekes dolgokra bukkantam.
Az internet szerint
ez a három doboz pekándiós fagyi
az egész átkozott város három legjobb fagyizójából való.
Gondoltam, letesztelhetnénk őket.
Hátha felérnek Nadiyáéhoz.
Mindet be akarod lapátolni ostáblázás közben?
Nem is kérdés.
Menj csak előre! Mindjárt jövök.
Öregem.
BREKI AZ ÚJ NYOM ZSÁKUTCÁBA VEZETETT
A „KEDVES KÉM” CÍMŰ FILM ALAPJÁN
A feliratot fordította: Bóka Máté